Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 10764

2. Megjegyzés: A rögzítendő jellemzők száma a repülőgép típustól, annak összetettségétől függ, azonban a csillag (*) jelölés nélküli jellemzőket ettől függetlenül rögzíteni kell. A jelöléssel ellátott (*) jellemzők akkor rögzítendők, ha a repülőgép rendszerei vagy a hajózószemélyzet a jellemzőt illetve adatot a repülőgép üzemeltetéshez használja fel. 6.10.2 Repülési adatrögzítők – felvételi időtartam Az I. és II. típusú repülési adatrögzítő képes legyen a működése legalább utolsó 25 órájában rögzített tájékoztatások tárolására. 2007/70/II. szám 6.10.3 Repülési adatrögzítők – Repülőgépek, amelyek egyedi légialkalmassági bizonyítványát először 1989 január 1-én vagy ezt követően adták ki 6.10.3.1 Minden olyan repülőgépet, amelynek legnagyobb engedélyezett felszállósúlya (tömege) több mint 27 000 kg. I. típusú repülési adatrögzítő berendezéssel szereljenek fel. 6.10.3.2 Ajánlás – Minden olyan repülőgépet, amelynek legnagyobb engedélyezett felszállósúlya (tömege) 5700 kg-tól 27 000 kg-ig terjed, II. típusú repülési adatrögzítő berendezéssel szereljenek fel. 6.10.4 Repülési adatrögzítők – Repülőgépek, amelyek egyedi légialkalmassági bizonyítványát először 2005 január 1. után adják ki Minden olyan repülőgépet, amelynek legnagyobb engedélyezett felszállósúlya (tömege) több mint 5700 kg. I.A típusú repülési adatrögzítő berendezéssel szereljenek fel. 6.10.5 Pilótakabin hangrögzítők – Repülőgépek, amelyek egyedi légialkalmassági bizonyítványát először 1987 január 1-én vagy ezt követően adták ki Megjegyzés: A pilótakabin hangrögzítő berendezések teljesítmény előírásai megtalálhatók az EUROCAE Polgári Légiközlekedési Berendezések Európai Szervezete repülési adatrögzítő rendszerekre kidolgozott MOPS (minimális üzemi teljesítmény előírások) kiadványában vagy más egyenértékű dokumentumban. 6.10.5.1 Minden olyan repülőgépet, amelynek legnagyobb engedélyezett felszállósúlya (tömege) több mint 27 000 kg. pilótakabin hangrögzítő berendezéssel szereljenek fel, amelynek célja a pilótakabin belső hangkörnyezetének rögzítése a repülés időtartama alatt. 6.10.5.2 Ajánlás – Minden olyan repülőgépet, amelynek legnagyobb engedélyezett felszállósúlya (tömege) 5700 kg-tól 27 000 kg-ig terjed, pilótakabin hangrögzítő berendezéssel szereljenek fel, amelynek célja a pilótakabin belső hangkörnyezetének rögzítése a repülés időtartama alatt. 6.10.6 Pilótakabin hangrögzítők – felvételi időtartam 6.10.6.1 A pilótakabin hangrögzítő berendezés képes legyen a működése legalább utolsó 30 percében rögzített tájékoztatások tárolására. 6.10.6.2 Ajánlás –Az a pilótakabin hangrögzítő berendezés, amelyet olyan repülőgépbe szereltek fel, melynek legnagyobb engedélyezett felszállósúlya (tömege) több mint 5700 kg. és egyedi légialkalmassági bizonyítványát először 1990 január 1-én vagy ezt követően adták ki, képes legyen a működése legalább utolsó két órájában rögzített tájékoztatások tárolására. 6.10.6.3 Az a pilótakabin hangrögzítő berendezés, amelyet olyan repülőgépbe szereltek fel, melynek legnagyobb engedélyezett felszállósúlya (tömege) több mint 5700 kg. és egyedi légialkalmassági bizonyítványát először 2003 január 1. után adták ki, képes legyen a működése legalább utolsó két órájában rögzített tájékoztatások tárolására. 2007/70/II. szám 6.10.7 Repülési adatrögzítők – szerkezet és beszerelés A repülési adatrögzítőket úgy készítsék el és helyezzék el illetve szereljék be a repülőgépbe, hogy biztosítsák a rögzített adatok gyakorlatilag lehetséges legnagyobb védelmét annak érdekében, hogy a rögzített tájékoztatások megőrizhetők, leolvashatók és feldolgozhatók legyenek. Megjegyzés: A baleseti törési ellenálló képesség és tűzvédelem ipari előírásai megtalálhatók a Polgári Légiközlekedési Berendezések Európai Szervezete (EUROCAE) ED55 és ED56A jelű és hasonló kiadványokban. 6.10.8 Repülési adatrögzítők – működés 6.10.8.1 A repülési adatrögzítőt a repülési idő alatt ne kapcsolják ki. 6.10.8.2 A repülési adatrögzítővel rögzített tájékoztatások megőrzése érdekében a berendezést egy baleset vagy repesemény utáni repülés befejezését követően kapcsolják ki és azt a 13. Annex előírásaival összhangban, a tájékoztatásokat tartalmazó adathordozó eltávolítása előtt ne kapcsolják ismét be.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes